b'\n_START_ARTICLE_\nRudolf Turk\n_START_SECTION_\n\xc5\xbdivljenje in delo\n_START_PARAGRAPH_\nTurk je \xc5\xa1tiri razrede osnovne \xc5\xa1ole kon\xc4\x8dal v Klancu pri Kozini, ni\xc5\xbejo realko v Idriji (1919-1922). Leta 1923 je obiskoval ni\xc5\xbejo kmetijsko \xc5\xa1olo na Grmu pri Novem mestu nato srednjo kmetijsko \xc5\xa1olo v Mariboru in Valjevu (1923-1926). Leta 1926 je od\xc5\xa1el v Prago na \xc5\xa1tudij agronomije na pra\xc5\xa1ko Kmetijsko visoko \xc5\xa1olo in tam 1931 diplomiral ter v letih 1931\xe2\x88\x921933 opravil \xc5\xa1e specializacijo iz obratoslovja na dr\xc5\xbeavnem kmetijskem in\xc5\xa1titutu v Pragi. V letih 1933\xe2\x88\x921945 je slu\xc5\xbeboval na dr\xc5\xbeavnem kmetijskem posestvu Belje v Baranji in fakultetnem posestvu v Zemunu, nato od 1947-1977 na ljubljanski BTF, od 1961 dalje kot redni profesor za obratoslovje, taksacijo, statistiko, linearno planiranje in metodiko raziskovalnega dela. Leta 1952 se je iz statistike izpopolnjeval v ZDA. Turk je v upravljanje velikih kmetijskih posestev uvedel analitsko knjigovodstvo in racionalizacijo proizvodnih postopkov.  Napisal je ve\xc4\x8d znanstvenih in strokovnih \xc4\x8dlankov ter med drugim 1972 v soavtorstvu izdal knjigo Statisti\xc4\x8dna tehnika z osnovami planiranja in vrednotenja eksperimentov.(COBISS)'